CELEX: 62019CN0477
Language: mt
Date: 2019-06-21 00:00:00
Title: Kawża C-477/19: Talba għal deċiżjoni preliminari mressqa mill-Verwaltungsgericht Wien (l-Awstrija) fil-21 ta’ Ġunju 2019 — IE vs Magistrat der Stadt Wien

30.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/15
            
         
      Talba għal deċiżjoni preliminari mressqa mill-Verwaltungsgericht Wien (l-Awstrija) fil-21 ta’ Ġunju 2019 — IE vs Magistrat der Stadt Wien
      (Kawża C-477/19)
      (2019/C 328/17)
      Lingwa tal-kawża: il-Ġermaniż
      
         Qorti tar-rinviju
      
      Verwaltungsgericht Wien
      
         Partijiet fil-kawża prinċipali
      
      
         Rikorrent: IE
      
         Konvenut: Magistrat der Stadt Wien
      
         Domandi preliminari
      
      
                  1)
               
               
                  L-espressjoni “post ta’ mistrieħ” fl-Artikolu 12(1)(d) tad-Direttiva 92/43 (1) għandha tiġi interpretata fis-sens li din l-espressjoni tinkludi wkoll dawk il-postijiet li qabel kienu postijiet ta’ mistrieħ iżda li fil-frattemp ġew abbandunati?
                  Fil-każ li tingħata risposta fl-affermattiv:
                  
                               
                           
                           
                              Kull post li kien post ta’ mistrieħ, u li fil-frattemp ġie abbandunat, għandu jitqies li huwa “post ta’ mistrieħ” fis-sens tal-Artikolu 12(1)(d) tad-Direttiva 92/43?
                           
                        Fil-każ li tingħata risposta fin-negattiv:
                  
                               
                           
                           
                              Skont liema kriterji għandu jiġi ddeterminat jekk post li qabel kien post ta’ mistrieħ u li fil-frattemp ġie abbandunat għandux jitqies li huwa “post ta’ mistrieħ” fis-sens tal-Artikolu 12(1)(d) tad-Direttiva 92/43?
                           
                        
            
                  2)
               
               
                  Skont liema kriterji għandu jiġi ddeterminat jekk att jew ommissjoni partikolari jikkostitwixxux intervent f’“post ta’ mistrieħ” fis-sens tal-Artikolu 12(1)(d) tad-Direttiva 92/43?
               
            
                  3)
               
               
                  Skont liema kriterji għandu jiġi ddeterminat jekk att jew ommissjoni partikolari jikkostitwixxux intervent f’“post ta’ mistrieħ” fis-sens tal-Artikolu 12(1)(d) tad-Direttiva 92/43 li huwa tant serju li għandu jitqies li hemm “deterjorazzjoni”, fis-sens tal-Artikolu 12(1)(d) tad-Direttiva 92/43, ta’ dan il-“post ta’ mistrieħ”?
               
            
                  4)
               
               
                  Skont liema kriterji għandu jiġi ddeterminat jekk att jew ommissjoni partikolari jikkostitwixxux intervent f’“post ta’ mistrieħ” fis-sens tal-Artikolu 12(1)(d) tad-Direttiva 92/43 li huwa tant serju li għandu jitqies li hemm “qerda”, fis-sens tal-Artikolu 12(1)(d) tad-Direttiva 92/43, ta’ dan il-“post ta’ mistrieħ”?
               
            
                  5)
               
               
                  L-espressjoni “sit tat-tgħammir” fl-Artikolu 12(1)(d) tad-Direttiva 92/43 għandha tiġi interpretata fis-sens li din l-espressjoni tkopri biss, l-ewwel nett, dak il-post, li jista’ jiġi ddelimitat b’mod preċiż, li fih regolarment iseħħu atti ta’ tgħammir fis-sens strett jew atti mwettqa fi spazju ristrett li huma marbuta direttament mar-riproduzzjoni (bħal b’mod partikolari it-tqegħid ta’ bajd) kif ukoll, it-tieni nett, barra minn hekk, il-postijiet kollha li jistgħu jiġu ddelimitati b’mod preċiż u li huma assolutament meħtieġa għall-iżvilupp tal-frieħ, bħal b’mod partikolari l-postijiet fejn isir it-tqegħid tal-bajd jew il-partijiet tal-pjanti meħtieġa fl-istadji tal-larva jew tax-xagħat?
                  Fil-każ li tingħata risposta fin-negattiv:
                  
                               
                           
                           
                              Xi tfisser l-espressjoni “sit tat-tgħammir” fis-sens tal-Artikolu 12(1)(d) tad-Direttiva 92/43 u, fuq livell ġeografiku, kif għandu “sit tat-tgħammir” jiġi distint minn postijiet oħra?
                           
                        
            
                  6)
               
               
                  Skont liema kriterji għandu jiġi ddeterminat jekk att jew ommissjoni partikolari jikkostitwixxux intervent f’“sit tat-tgħammir” fis-sens tal-Artikolu 12(1)(d) tad-Direttiva 92/43?
               
            
                  7)
               
               
                  Skont liema kriterji għandu jiġi ddeterminat jekk att jew ommissjoni partikolari jikkostitwixxux intervent f’“sit tat-tgħammir” fis-sens tal-Artikolu 12(1)(d) tad-Direttiva 92/43 li huwa tant serju li għandu jitqies li hemm “deterjorazzjoni”, fis-sens tal-Artikolu 12(1)(d) tad-Direttiva 92/43, ta’ dan is-“sit tat-tgħammir”?
               
            
                  8)
               
               
                  Skont liema kriterji għandu jiġi ddeterminat jekk att jew ommissjoni partikolari jikkostitwixxux intervent f’“sit tat-tgħammir” fis-sens tal-Artikolu 12(1)(d) tad-Direttiva 92/43 li huwa tant serju li għandu jitqies li hemm “qerda”, fis-sens tal-Artikolu 12(1)(d) tad-Direttiva 92/43, ta’ dan is-“sit tat-tgħammir”?
               
            
         (1)  Direttiva tal-Kunsill 92/43/KEE tal-21 ta’ Mejju 1992 dwar il-konservazzjoni ta’ l-habitat naturali u tal-fawna u l-flora selvaġġa (ĠU Edizzjoni Speċjali bil-Malti, Kapitolu 15, Vol. 2, p. 102).